Kārlis Oskars Kundziņš (teologs)
Šis raksts ir par teologu. Par citām jēdziena Kārlis Kundziņš nozīmēm skatīt nozīmju atdalīšanas lapu. Kārlis Oskars Kundziņš (dzimis 1883. gada 12. aprīlī Smiltenes pagastā, miris 1967. gada 9. augustā Sietlā) bija latviešu teologs, filozofs, pedagogs, LU Filoloģijas un filozofijas fakultātes dekāns, teoloģijas profesors (1921). Viens no 1944. gada 17. marta Latvijas Centrālās padomes memoranda parakstītājiem. Latvijas evaņģēliski luteriskās baznīcas ārzemju draudžu arhibīskaps (1962—1966).